4.11.2022
DA
Den Europæiske Unions Tidende
C 421/37
Regionerne vil blive inddraget i gennemførelsen gennem de fremtidige nationale kræftcentre i de enkelte medlemsstater.
De vil bidrage til: 1) integration af missionens aktiviteter ved at identificere synergier i kræftrelaterede politiske initiativer og investeringer mellem EU-plan, nationalt, regionalt og lokalt plan, 2) inddragelse af relevante nationale aktører og interessenter, der går videre end FoI- og sundhedssystemerne for at dække relevante områder inden for kræftbekæmpelse (såsom beskæftigelse, uddannelse), 3) politiske dialoger om kræft og 4) aktiviteter med inddragelse af borgerne.
EU-missionen for genopretning af vores oceaner og vandområder Missionens strategiske mål er at genoprette sundheden i vores have og farvande senest i 2030 ved at beskytte og genoprette marine økosystemer og ferskvandsøkosystemer og biodiversitet, forebygge og eliminere forurening af vores have og farvande og fremme kulstofneutralitet og cirkularitet i EU's blå økonomi.
Der er særligt fokus på regionalt engagement gennem områdebaserede »fyrtårne«.
De er tænkt som forsknings- og innovationsprojektporteføljer til udvikling og udbredelse af transformative løsninger i fire store europæiske havområder: Atlanterhavsområdet og det arktiske område, Østersøen og Nordsøen, Middelhavsområdet samt Donau og Sortehavsområdet.
Missionen gennemføres i to faser: udvikling og afprøvning af løsninger (2021-2024) samt udbredelse og opskalering (fra 2025) af disse aktiviteter.
Omend Kommissionen har øremærket næsten 350 mio.
EUR fra Horisont Europa for perioden 2021-2023 til støtte for den første fase, vil mobiliseringen af yderligere forpligtelser og budgetter fra offentlige og private aktører, herunder gennem EFRU, være afgørende for at nå missionens mål.
Begrebet »associerede regioner« indgår i alle relevante aktiviteter i missionens arbejdsprogram. »Associerede regioner« er områder med økosystemer, der kan drage fordel af demonstrationsaktiviteterne (f.eks. naboregioner og/eller regioner i et andet havområde) og/eller mindre udviklede regioner, som har behov for at opbygge kapacitet for at gennemføre de innovative løsninger, der er udviklet under de forskellige projekter.
Disse regioner vil få økonomisk støtte til at demonstrere gennemførligheden, replikabiliteten og opskaleringen af innovative løsninger.
EFRU kunne fremme gennemførelsen af innovative løsninger på regionalt plan.
Hensigten er at bruge et missionscharter til at indsamle tilsagn og aktioner og samle alle interesserede parter, lige fra medlemsstaterne og associerede lande til regioner og lokale myndigheder, private enheder, NGO'er og borgere.
EU-missionen for klimaneutrale og intelligente byer Missionen har til formål at levere mindst 100 europæiske klimaneutrale og intelligente byer senest i 2030 og at sikre, at disse byer fungerer som forsøgs- og innovationsknudepunkter og derved sætte alle europæiske byer i stand til at blive klimaneutrale senest i 2050.
Ved at bruge byerne som springbræt og fokusere på lokalt baserede løsninger bidrager missionen til den politiske målsætning om at skabe en grønnere, kulstoffattig omstilling til en kulstofneutral økonomi og et robust Europa ved at fremme en ren og fair energiomstilling, grønne og blå investeringer, den cirkulære økonomi, modvirkning af og tilpasning til klimaforandringer, risikoforebyggelse og -styring samt bæredygtig mobilitet i byer.
Missionen bidrager også til den politiske målsætning om et Europa, der er tættere på borgerne, ved at fremme en bæredygtig og integreret udvikling af alle slags områder og lokale initiativer og støtte skræddersyede investeringsstrategier på territorialt plan, i byer og lokalsamfund for at tackle deres forskelligartede udfordringer og udnytte deres udviklingspotentiale.
Missionen omfattede en indkaldelse af interessetilkendegivelser, hvori byerne opfordredes til at registrere deres hensigt om at blive klimaneutrale senest i 2030.
Interessetilkendegivelserne blev evalueret på grundlag af byernes ambitioner, deres beredskabsniveau, deres igangværende og planlagte engagement inden for klimaneutralitet og reduktion af forurening og deres tilsagn om at inddrage borgere og relevante interessenter i byens klimaplan.
De udvalgte byer opfordres til at oprette en klimabykontrakt (CCC) med støtte fra en missionsplatform.
Klimabykontrakten, der ikke er et juridisk bindende instrument, vil blive udviklet gennem en innovativ fælles skabelsesproces, der involverer byer, nationale/regionale myndigheder, relevante interessenter og Kommissionen.
Den er i overensstemmelse med den regionale strategi for intelligent specialisering og sætter byerne i førersædet på baggrund af deres reelle behov.
Det vil være en tværsektoriel, efterspørgselsbaseret bottom-up-tilgang med specifikke tilsagn om at udbrede og opskalere innovative og intelligente løsninger i forbindelse med klimaneutralitet på tværs af alle relevante sektorer.
Klimabykontrakten omfatter et aftalt referencescenario, en forklaring af hvordan byen planlægger at gennemføre disse forpligtelser senest i 2030 og en investeringsplan med opførelse af relevant finansiering og finansieringskilder.